Document ID: 31997R2493

KOMISSION ASETUS (EY) N:o 2493/97,
annettu 12 päivänä joulukuuta 1997,
eräiden kohdelajien pyyntiponnistuksen vuotuisen enimmäistason mukauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä 15 päivänä kesäkuuta 1995 annetun neuvoston asetuksen (EY) N:o 2027/95 (1) ja erityisesti sen 4 artiklan toisen luetelmakohdan,
sekä katsoo, että
asetuksen (EY) N:o 2027/95 4 artiklan toisessa luetelmakohdassa komissio velvoitetaan jonkin jäsenvaltion pyynnöstä toteuttamaan tarpeelliset toimenpiteet, jotta kyseinen jäsenvaltio voi käyttää kiintiönsä tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetun neuvoston asetuksen (EY) N:o 685/95 (2) 6 artiklan 2 kohdan kolmannen alakohdan säännösten mukaisesti,
Espanja on pyytänyt komissiota mukauttamaan sen aluksille myönnettyä vuotuista pyyntiponnistuksen enimmäistasoa, vuodeksi 1997, siirtämällä osan kiinteillä pyydyksillä pyydettävästä pyyntiponnistuksesta hinattavilla pyydyksillä pyydettävään pyyntiponnistukseen pohjakalalajeihin suuntautuneen kalastuksen osalta, jotta Espanjan lipun alla purjehtivat alukset voisivat kalastaa tietyt eräiden kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä 20 päivänä joulukuuta 1996 annetun neuvoston asetuksen (EY) N:o 390/97 (3) mukaisesti myönnetyt kiintiöt, sellaisena kuin se on viimeksi muutettuna asetuksella (EY) N:o 1974/97 (4),
pyyntiponnistuksen siirrossa on kyse ainoastaan mukautuksesta, joka ei muuta olemassa olevaa tasapainoa ja jonka avulla voidaan mukauttaa alun perin myönnetyt pyyntiponnistustasot vastaamaan laivaston nykytilannetta ja monipuolistaa kalastustoimintaa muihin pohjakalalajeihin suuntautuvaksi,
asetuksen on tultava voimaan välittömästi, jotta Espanja voi hyödyntää paremmin kalastuskiintiönsä markkinoiden toimitusten turvaamiseksi sille myönnettyjen kiintiöiden voimassaoloaikana, ja
tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Mukautetaan tämän asetuksen liitteen mukaisesti asetuksen (EY) N:o 2027/95 liitteessä tarkoitetut hinattavilla ja kiinteillä pyydyksillä pyydetyn pohjakalalajeihin suuntautuneen pyyntiponnistuksen vuotuiset enimmäistasot Espanjan kuningaskunnan osalta vuodeksi 1997.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1997.

Labels: 18
6